Ühendriikides varises kolmapäeval plahvatuse järel osaliselt Minneapolise linnas asuva algkooli hoone, surma sai inimene ja üheksa vigastada, teatas teiste seas telekanal CNN.
Üks hoones viibinud koolitöötaja on endiselt kadunud. Päästetöötajad otsivad rusudest võimalikke ohvreid.
Võimuesindajate hinnangul leidis erakoolis aset gaasiplahvatus.
Telekanali CNN informatsiooni kohaselt toimetati haiglasse üheksa inimest, kellest osa on kriitilises seisundis. Kõik vigastatud on täiskasvanud.
"Gaas! Minge välja!" olid kaks meest tunnistajate sõnul enne plahvatust karjunud.
Algkoolis on õnneks suvevaheaeg ja hoones viibis seepärast vähe inimesi. Kooli esindajate kinnitusel on kõigi ülejäänud töötajate ja suvetööl käinud õpilastega ühendust saadud.